मच्छरों को काटने से रोकें मलेरिया का इलाज मलेरिया निवारक औषधि लें
जब आप यात्रा के लिए जाने की योजना बना रहे हैं, वहां रहने के लिए ऐसी जगह चुनें, जहां मच्छर कम संख्या में है। अगर संभव है, तो ऐसे क्वार्टर में रहे, जहां खिड़कियों, और दरवाजे पर जाली (मस्कीटो स्क्रीन) लगी हो या एअर कंडीशनर (AC-वातानुकूल) लगा हुआ है।  सामान्यतः स्थिर पानी से दूर, ठंडी जगह रहने के लिए बेहतरीन है। स्थिर पानी में ही सबसे ज्यादा मच्छर पनपते हैं।  स्थिर पानी के स्तोत्र जैसे की तालाब, नालियों में रुका हुआ पानी, मच्छरों के प्रजनन का मुख्य कारण है। मच्छरदानी कम भार वाले, कसकर बुना गया जाल है, जो मच्छरों को रात में आपके बिस्तरे और तंबू में प्रवेश नहीं करने देते हैं।  हर रात सोने से पहले अपने बिस्तरे के ऊपर मच्छरदानी लगा लें। आप इसका उपयोग किसी भी खुली खिड़कियों और दरवाजों को कवर करने के लिए कर सकते हैं।  जहां आप जा रहे है, वहां मच्छरदानी जाते ही खरीदना मुश्किल हो सकता है, इसलिए यात्रा पर जाते समय आप एक मच्छरदानी अपने क्षेत्र से ही खरीदकर ले जाएं। सुबह के समय मच्छरदानी के अंदर ही तैयार हो जाए। बीच-बीच में मच्छरदानी में छेद तो नहीं हुआ है, इसे निश्चित करने के लिए मच्छरदानी की जांच करें। बैकअप के तौर पर एक अतिरिक्त मच्छरदानी आप अपने पास रख सकते हैं। मच्छरों से सुरक्षा के लिए पर्मेथ्रिन (permethrin एक कृत्रिम कीटनाशक है) छिड़के हुए मच्छरदानी ही खरीदें। अगर हो सके तो, जब आप घर के अंदर है, तब घर के सभी खिड़की दरवाजे अच्छी तरह से बंद कर लें।  जो लोग रात में खुले में सोते है, या खुले में रहते हैं, उनको मलेरिया होने का ज्यादा खतरा होता है। अगर आप किसी बहुत गर्म या घुटन वाली जगह पर रहते हैं, तो आपको घर के खिड़की और दरवाजे बंद करने की जरूरत नहीं है। आप खिड़की और दरवाजे बंद करें या न करें, मच्छरों से अपनी सुरक्षा के लिए अपने बिस्तरे के ऊपर मच्छरदानी अवश्य लगाएं। दिन के समय या बाहर जाते समय मच्छरों से काटने की संख्या कम करने के लिए लंबी पतलून और लंबी आस्तीन वाले कपड़े ही पहने। मच्छरों के काटने से बचने के लिए आप उमदा क्वालिटी के, कम भार वाले कपड़े ही पहने, ताकि आपके शरीर को घुटन न महसूस हो। आप जहां जाने वाले है, उस क्षेत्र के लिए असर कारक मस्कीटो स्प्रे को खरीदें। अपने डॉक्टर से इन विकल्पों के बारे में बात करें, और इस बारे में राय पूछें। अगर आपके साथ बच्चे हैं, तो बच्चों के डॉक्टर से अवश्य मिलें और उनसे पूछें कि किस प्रकार और कितनी क्षमता वाले मस्कीटो स्प्रे बच्चों के लिए सुरक्षित है।  लगभग हर क्षेत्र, जहां मलेरिया संक्रमित है, वहां DEET यह सामान्य तौर पर उपयोग में आने वाला रासायनिक मिश्रण है, जिसे एन एन-डाईइथिल-मेटा-टोलूअमाइड या सिर्फ डाईइथिलटोलूअमाइड नाम से भी जाना जाता है। यह रासायनिक मिश्रण अलग-अलग सांद्रता में उपलब्ध है, यह 4% से लेकर 100% तक सांद्रता में मिलते है। हालांकि, 50% से ज्यादा सांद्रता वाले यह रसायन सार्थक सुरक्षा प्रदान नहीं करते हैं। अच्छे परिणाम के लिए अपने कपड़ों और कमरे में जहां आप ठहरे है, वहां मस्कीटो स्प्रे का छिड़काव करें।.  कीटनाशक स्प्रे और पर्मेथ्रिन को मिलाकर- कपड़ों और बाकी सभी जगह पर छिड़काव करने से मच्छरों से अच्छी सुरक्षा मिलती है। सेंटर फॉर डिसीज़ कन्ट्रोल (The Center for Disease Control-CDC) हमें DEET के उपयोग करने के तरीके उपलब्ध कराता है। DEET को उपयोग में लाने से पहले इसे ध्यान से पढ़ें। गलत इस्तेमाल करने से स्वास्थ्य समस्याएं हो सकती है। संध्याकाल और उषाकाल के बीच अपने कार्य को सुरक्षित स्थानों में करने की कोशिश करें। मच्छर जो मलेरिया फैलाते है, वह ज्यादातर रात में ही सक्रिय हो जाते हैं। अगर आप यात्रा के दौरान या यात्रा करने के बाद अस्वस्थ महसूस करते हैं और आपको आशंका है कि शायद आपको मलेरिया हुआ है, तो तुरंत अपने डॅाक्टर से मिलें। जितनी जल्दी हो सके इसका इलाज कराना बहुत जरूरी है। प्रारंभिक मलेरिया के लक्षण सामान्यतः विशेष नहीं होते हैं, परंतु नीचे दिए गए लक्षण इनमें शामिल है:  तेज बुखार कंपकंपी के साथ ठंड लगना अधिक पसीना लगना सिरदर्द उलटी होना दस्त जिस जगह से आप बीमारी ग्रस्त हुए हैं, उसके आधार पर आपके डॅाक्टर आपको दवाइयों की पर्ची बनाएंगे। पर्ची बनाते समय अन्य फैक्टर भी डॅाक्टर ध्यान में रखते हैं, जैसे गर्भवती होना। सामान्यतः उपचार मतलब, एक विस्तारित अवधि के लिए दवाइयों का सही कोर्स लेना। नीचे दी गई दवाइयाँ मलेरिया के इलाज के लिए उपयोग में लाई जाती है:  क्लोरोक्विन फॉस्फेट (Chloroquine phosphate), मलेरिया के इलाज के लिए दी जानी वाली सबसे पहली दवा है, जब तक बीमारी दवाई का प्रतिरोध नहीं करता हो। यह समस्या आम बात है, इसलिए आपके डॉक्टर दूसरी दवाइयां दे सकते हैं। किसी क्षेत्र में उच्च क्लोरोक्विन फॉस्फेट (chloroquine phosphate) काम नहीं कर पाते, वहां पर डॉक्टर कुनैन सल्फेट (quinine sulfate) और टेट्रासाइकलिन (tetracycline) दवा लिख देते हैं। इसके अलावा, आपके डॉक्टर आपको अटोक्वोन-प्रोगुआनिल (atovaquone-proguanil), और मेफ्लोक्विन (mefloquine) औषधि भी दे सकते हैं। कभी-कभी संक्रमण के इलाज नसों के माध्यम से करना आवश्यक हो सकता है। अगर आप परजीवी पी. फैल्सीपैरम (parasite P. falciparum) से संक्रमित हुए हैं, तो आप IV क्विनडाइन (IV quinidine) और डॉक्सीसाइक्लीन (doxycycline) ले सकते हैं। अगर मलेरिया के संक्रमण का कारण परजीवी पी. वैवाक्स या पी. ओवेल (parasite P. vivax or P. ovaleI) है, तो आपके डॉक्टर दो सप्ताह के लिए प्रिमाक्विन फॉस्फेट (primaquine phosphate) की खुराक देंगे। फिर से एक बार वही बात दोहराते हैं, मलेरिया से प्रभावित क्षेत्र में जाने से पहले सावधानी बरतना, मलेरिया से संक्रमित होने से बचने का अच्छा तरीका है। अगर आपके डॉक्टर यह जानते है कि आप क्लोरोक्विन प्रतिरोधी क्षेत्र में यात्रा करने वाले हैं, तो वह आपको मेफ्लोक्विन (mefloquine) औषधि लिख देंगे। अगर आपको फ़्लू जैसे लक्षण दिखाई देते हैं, तो तुरंत अपने डॉक्टर से मिलें, शायद यह मलेरिया के लक्षण हो सकते हैं। यात्रा से लौटने के थोड़े समय बाद भी ऐसा होता है, तब भी मलेरिया होने का खतरा हो सकता है। मलेरिया के ज्यादातर मामलों में बीमारी संक्रमित होने के दो सप्ताह के अंदर ही इससे संबंधित लक्षण स्पष्ट रूप से दिखने लगते हैं। परंतु, कुछ मामलों में इसके लक्षण काफी दिनों बाद दिखाई देते हैं। परजीवी जो मलेरिया संक्रमण के कारण है, शरीर में कई हफ्तों, महीनों या कभी-कभी कई सालों तक निष्क्रिय रह सकते हैं। अगर आप मलेरिया से प्रभावित देश की यात्रा करने वाले हैं, तो सावधानी बरतना बहुत जरूरी है। अगर आप इन खतरनाक मच्छरों के संपर्क में आने से पहले, संपर्क के दौरान, और संपर्क में आने के बाद, सही उपचार करते हैं, तो मलेरिया की रोकथाम की जा सकती है। नीचे दिए गए क्षेत्र, मलेरिया से ज्यादा प्रभावित है:  अफ्रीका मध्य व दक्षिण अमेरिका कैरिबियन, एशिया, पूर्वी यूरोप, और दक्षिणी प्रशांत महासागर के क्षेत्र अगर आप ऊपर दिए गए किसी भी एक क्षेत्र में यात्रा करने की सोच रहे हैं, तो यात्रा पर जाने के लगभग 6 सप्ताह पहले अपने डॉक्टर से अपॉइन्टमेंट लें।  अपनी यात्रा की तैयारी जल्दी शुरू कर दें, ताकि आप यात्रा पर जाने से पहले ही मलेरिया निवारक औषधि लेना शुरू कर सकें। अपने फैमिली डॉक्टर के अलावा, आप अपने क्षेत्र के ट्रैवल क्लिनिक में भी अपॉइन्टमेंट ले सकते हैं, ताकि ट्रैवल क्लिनिक आपके यात्रा के दौरान स्वास्थ्य से संबंधित आपकी सभी आवश्यकताओं को पूरा कर सकें। आप कहां यात्रा करने वाले हैं, इस बारे में अपने डॉक्टर से बात करें। वह आपको मलेरिया निवारक औषधि के बारे में बता सकते हैं, जो उस क्षेत्र के लिए प्रभावकारी है, जहां आप जाने वाले हैं।  इन औषधि में क्लोरोक्विन फॉस्फेट (Chloroquine phosphate), कुनैन सल्फेट (quinine sulfate), या टेट्रासाइकलिन (tetracycline) शामिल है। मलेरिया की औषधि हर क्षेत्र के मुताबिक बदल जाती है, इसलिये यह बहुत जरूरी है कि आप ट्रैवल क्लिनिक में हर उस क्षेत्र के बारे में बतायें जहां आप यात्रा करने वाले हैं।  मलेरिया के लिए कोई भी टीका नहीं है, और इसलिए आपके डॉक्टर टीके के बजाय उससे संबंधित औषधि देते हैं, जिसका उपयोग मलेरिया के इलाज में किया जाता है। जब तक आप मलेरिया से प्रभावित क्षेत्र में रहते है, तो मलेरिया के खतरे से बचने के लिए उस क्षेत्र में रहते तक आपको दवाइयां लेनी पड़ेगी। अपने दूसरे इलाज और स्वास्थ्य संबंधित समस्याओं के बारे में अपने डॉक्टर को अवगत कराएं। क्योंकि मलेरिया के लिए दी गई दवाइयां, इसपर विपरीत असर कर सकती है। उदाहरण के लिए, कुछ मलेरिया की दवाइयां गर्भावस्था में नहीं लेनी चाहिए। और कुछ औषधि मनोरोग की समस्या से पीड़ित लोगों को नहीं लेनी चाहिए। आपके डॉक्टर या ट्रैवल क्लिनिक के सहायक इसकी भी जांच करें, कि आपको अन्य कोई बीमारी है या नहीं जिससे आपको खतरा हो सकता है। 
अपने निवास स्थान को ध्यान पूर्वक चुनें: मच्छरदानी का उपयोग करें: घर के सभी खिड़की दरवाजे बंद रखें: लंबी पतलून और लंबी आस्तीन वाले कपड़े ही पहने: मच्छरों को मारने वाली मस्कीटो स्प्रे का उपयोग करें: जहां तक संभव हो संध्याकाल और उषाकाल के बीच घर के अंदर ही रहें: अगर आप मलेरिया के लक्षण अनुभव करते हैं, तो डॅाक्टर के पास जाएं: उपचार करवाएँ: यात्रा के बाद भी अपने स्वास्थ्य की जांच जारी रखें: यह तय करें, कि आप खतरे में हैं या नहीं: डॉक्टर से अपॉइन्टमेंट लें: अपने डॉक्टर से मलेरिया निवारक औषधि की पर्ची बनवाएँ: मलेरिया रोधी दवाइयों के लिए प्रतिरोधक क्षमता यह बढ़ती समस्या है। अगर लोग डॉक्टर के बताए गए समय से ज्यादा या कम दिनों तक इन गोलियों को लेते है, तो मच्छरों पर दवाइयों का प्रतिरोध कम हो जाता है। इसलिए डॉक्टर के बताए गए समय तक ही इन दवाइयों का सेवन करें।
https://www.wikihow.com/Prevent-Malaria https://www.wikihow.com/Prevent-Malaria https://www.wikihow.com/Prevent-Malaria
Preventing Mosquito Bites Treating Malaria Taking Preventative Medicine